Γενικές εκλογές στην Κόστα Ρίκα (2014)

Στην Κόστα Ρίκα διεξήχθησαν βουλευτικές και προεδρικές εκλογές την Κυριακή 2 Φεβρουαρίου 2014 για την εκλογή νέου προέδρου, 2 αντιπροέδρων και 57 μελών της Νομοθετικής Συνέλευσης. Αν και η ψηφοφορία είναι υποχρεωτική στη χώρα, η αποχή ήταν της τάξης του 35% το 2006 και 32% στις εκλογές του 2010. Με βάση το Άρθρο 132 του Συντάγματος, η απερχόμενη πρόεδρος, Λάουρα Τσιντσίγια Μιράντα δεν μπορούσε να διεκδικήσει και δεύτερη συνεχή προεδρική θητεία.
Το κυβερνών κόμμα πριν τις εκλογές, το κεντρώο Εθνικό Απελευθερωτικό Κόμμα, πρότεινε για προεδρικό υποψήφιο τον δήμαρχο του Σαν Χοσέ  Τζόνι Αράγια Μόνχε. Οι άλλοι υποψήφιοι ήταν από το Κόμμα Απελευθερωτικού Κινήματος ο πρώην βουλευτής Ότο Γκεβάρα, από το αριστερό Ευρύ Μέτωπο ο Χοσέ Μαρία Βιγιάλτα Φλόρες-Εστράδα και από το κεντροαριστερό Κόμμα των Πολιτών εν Δράσει ο  Λουίς Γκιγέρμο Σολίς Ριβέρα. Οι δημοσκοπήσεις του Δεκεμβρίου 2013 ήθελαν τον Αράγια να προηγείται με 37%, πίσω από το Βιγιάλτα (32%), τον Γκεβάρα (15%) και με τελευταίο τον Σολίς με 8%.

Στις προεδρικές εκλογές, οι Σολίς και Αράγια ήρθαν πρώτος και δεύτερος αντίστοιχα, ενώ κανείς από τους δυο δεν κατάφερε να συγκεντρώσει το απαραίτητο 40% των ψήφων του πρώτου γύρου. Έτσι, οι δυο τους αναμετρήθηκαν σε δεύτερο γύρο στις 6 Απριλίου, για πρώτη φορά που γινόταν κάτι τέτοιο από το 2002.

Σε μία κίνηση που εξέπληξε, ο Αράγια ανακοίνωσε στις 6 Μαρτίου ότι θα σταματήσει την προεκλογική του εκστρατεία για τον δεύτερο γύρο. Παρότι η απόσυρση αυτή σήμαινε και την παράδοση της προεδρίας στον Σολίς, ο δεύτερος γύρος έπρεπε να διεξαχθεί, αφού ο εκλογικός νόμος της Κόστα Ρίκα απαγορεύει τους υποψηφίους να αποσυρθούν από δεύτερο γύρο προεδρικών εκλογών. Τελικά, νικητής αναδείχθηκε ο Σολίς με ποσοστό 78%, που αποτελεί ρεκόρ υψηλού ποσοστού στη χώρα. Σε αντίθεση με τον πρώτο γύρο, ο Σολίς κέρδισε την απόλυτη πλειοψηφία σε κάθε επαρχία.

Αποτελέσματα

Πρόεδρος

Τα αποτελέσματα του πρώτου γύρου ανακοινώθηκαν στις 17 Φεβρουαρίου 2014, και τα αποτελέσματα του τελικού δεύτερου γύρου στις 7 Απριλίου 2014:

Νομοθετική Συνέλευση
Έπειτα από την 20ή καταμέτρηση το μεσημέρι της 3ης Φεβρουαρίου 2014, ανακοινώθηκαν τα εξής αποτελέσματα:

Παραπομπές

Εκλογές στην Κόστα Ρίκα